AKO SAM DRUGAČIJA, ONDA SAM I POSEBNA

”U svemiru sija zvezda svačija,

sija i moja; iako sam drugačija.

Bitna sam sebi, voljena, posebna...

Pažnja blickih mi je kao vazduh potrebna.

Osećam da mi pripada ceo svet.

Stoički prihvatam svoj invaliditet.

Privlače me svi segmenti društvenog života;

biti drugačiji nije greh, ni sramota.

Humani i produhovljeni ljudi

nikad ne podpežu predrasudi,

podižu položaj posebnih na viši nivo

Pod suncem jednako svako biće živo.

Čovečno je inkluziju prihvatiti

sa vršnjacima se izjednačiti;

jer iako smo rođeni različiti

srcem se poseban pvijatelj štiti.

Bog je sve ljude nejednake skrojio,

ali nas je iskonskom emocijom spojio.

Za mene je pravda i istina sušta

da se osećam kao koristan član društva.

Sposrbnosti su mi proverene, mnoge

zdrav mi je razum, ne slušaju me noge.

Diplome su moj duhovni štit

jer sam svoj čovek, nisam parazit.

Zanemarim poglede pojedinih lica

koja sažaljivo gledaju moja kolicalica.

Moj radni učinak od njihovog je veći,

a vlastiti dinar beskrajno usreći.

Drugačija sam, ali sebe volim.

Naučila sam da se istrajno borim

i da razumem svačiju posebnu muku.

Otvorenog srca pružim svima ruku.

Posebna sam, vera me drži i nosi

da se svaki dan ispuni i podnosi

svoja sudbina; svoja muka...

Dušu mi smiri Božija ruka.

Istrajavam uz pomoć svoje volje

znajući da ima bića kojima je mnogo gore,

zato se svojih napora ne bojim.

Zahvalna sam Bogu što POSTOJIM.

Teško je od drugoga zavisiti,

ali me moj anđeo čuvar štiti

i porodica me podržava

Ostvarujem svoja ljudska i zakonska prava.

Mnogi bi se svrstali u bolje ljude

kada bi prevazišli svoje predrasude

i shvatili da hendikepirani nisu krivi

Svako biće voli da voli i živi...

Dosta bi lepši bio ovaj svet

kada se ne bi ignorisao invaliditet,

već da svako u sebi ljubav nađe

da pomogne. (Niko ne zna šta može da ga snađe.)

Volonteri su ljudi nesebični i divni.

Družimo se, postajemo kreativni.

Prija mi topla reč i pažnja svačija.

Čovek sam... I znam da sam drugačija.

Invalidnost nije bolest, već stanje.

Promenom ljudske svesti ističe se saznanje

da postojimo i mi drugačiji i posebni.

Mi KOJI smo, takođe, društvu potrebni.

Ako sam drugačija onda sam i posebna.

Ti si mi, Milena, jako potrebna

Kao drugarica koja me iskreno razume

i koja me kao niko voleti ume.“

(Ovu mi je „izjavu“ N.N. dala.

Ja sam je samo rimovala.)

Milena Čantrak

Medicinska škola Užice

II nagrada